<classify> Na DERICK MILTON-SIMIYU KUTUMIA dawa za kienyeji na za kisasa kwa wakati mmojakunasababisha madhara makubwa kutokana na dawa hizo kuwa na sumu tofauti, hivyokuathiri mwili kwa kiasi kikubwa. Kati ya madhara makubwa yanayotokea kwa mtu ambaye anachanganyadawa hizo, ni pamoja na kuharibika kwa figo, ini, kupata matatizo ya moyo, nakupanda kwa sukari. Hayo yalisemwa jana na daktari bingwa wa magonjwa ya ndanikutoka Wizara ya Afya, Maendeleo ya Jamii, Jinsia, Wazee na Watoto, ProfesaHarun Nyagori katika mkutano wa Chama cha Wanataaluma na Wajasiriamali waKanisa la Waandventista Wasabato ATAPE mjini Bariadi mkoani Simiyu. Profesa Nyagori aliwataka wagonjwa kutochanganya dawa hizo. Suala la afya ni moja ya huduma zinazotolewa na chama hicho. Watu lazima watambue kuwa dawa za kisasa asilimia 75zinatokana na miti shamba na hiyo miti ina sumu ya kuharibu wadudu kwenyemwili, na dawa za kienyeji nazo zina sumu pia, sasa ukichanganya hizo sumuzikakutana ndiyo madhara yanakuwa makubwa, alisisistiza Profesa Nyagori. Tunawashauri watu wakiamua kutumia dawa za kisasawasichanganye na za kienyeji, wakiamua za kienyeji wasichanganye na kisasa,lakini pia tunawashauri wakitaka kutumia za kienyeji wafanye utafiti kwanzakujua kiwango cha sumu kilichomo, aliongeza daktari huyo bingwa. Aidha Profesa Nyagori alisema toka mkutano huo umeanza sikumbili zilizopita, watu 269 wamepimwa, na 103 kati ya hao wamekutwa na tatizo lashinikizo la damu huku 62 wakikutwa na tatizo la sukari. Mwenyekiti wa ushirika wa maji ATAPE Life Water Project,Elias Marwa, alisema chama hicho kinategemea kuchimba visima 25 vya maji nchinzima. Mbali na visima, alisema wanatarajia kuanzisha kiwanda kikubwacha maji katika Mkoa wa Kilimanjaro ili kuunga mkono sera ya Serikali yaviwanda.  <topic>: KITAIFA 